CELEX: 32001D0253
Language: mt
Date: 2001-03-21 00:00:00
Title: Id-Deċiżjoni tal-Kummissjoni tal-21 ta’ Marzu 2001 li temenda d-Deċiżjoni 95/538/KE li tipprovdi kundizzjonijiet speċjali li jirregolaw l-importazzjoni tas-sajd u akwakultura li joriġinaw fil-Ġappun (notifikata bid-dokument numru C(2001) 741)Test b’rilevanza għaż-ŻEE

Avviż Legali Importanti

|

32001D0253

Official Journal L 091 , 31/03/2001 P. 0081 - 0084

		Id-Deċiżjoni tal-Kummissjonital-21 ta’ Marzu 2001li temenda d-Deċiżjoni 95/538/KE li tipprovdi kundizzjonijiet speċjali li jirregolaw l-importazzjoni tas-sajd u akwakultura li joriġinaw fil-Ġappun(notifikata bid-dokument numru C(2001) 741)(Test b’rilevanza għaż-ŻEE)(2001/253/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistipula l-kundizzjonijiet tas-saħħa għall-produzzjoni u tpoġġija fis-suq ta’ prodotti tas-sajd [1], kif l-aħħar emendata bid-Direttiva 97/79/KE [2], u b’mod partikolari l-Artikolu 11 tagħha,Billi:(1) L-Artikolu 1 tad-Deċiżjoni tal-Kummissjoni 95/538/KE tas-6 ta’ Diċembru 1995 tippreskrivi kundizzjonijiet speċjali li jirregolaw l-importazzjoni ta’ prodotti tas-sajd u akwakultura li joriġinaw mill-Ġappun [3], li jiddikjara li l-Ministeru tas-Saħħa u l-Sigurtà - Diviżjoni Sanitarja Veterinarja (MHW-VSD) għandu jkun l-awtorità kompetenti fil-Ġappun li tivverifika u tiċċertifika l-konformità ta’ prodotti ta’ sajd u akwakultura mal-ħtiġijiet tad-Direttiva 91/493/KEE;(2) Wara ristrutturar fl-Amministrazzjoni Ġappuniża, l-awtorità kompetenti għaċ-ċertifikati tas-saħħa għall-prodotti tas-sajd inbidlet għad-Divizjoni ta’ Spezzjoni u Sigurtà (ISD) tal-Ministeru tas-Saħħa, Xogħol u Sigurtà. Din l-awtorità l-ġdida hija kapaċi li tivverifika l-applikazzjoni tal-liġijiet fis-seħħ. Huwa għalhekk meħtieġ li tiġi modifikata n-nomina ta’ l-awtorità kompetenti msemmija fid-Deċiżjoni 95/538/KE u l-mudell taċ-ċertifikat tas-saħħa nkluż fl-Anness A li jinsab ma’ din id-Deċiżjoni(3) Billi huwa konvenjenti li jiġi armonizzat il-kliem tad-Deċiżjoni 95/538/KE mal-kliem tad-Deċiżjonijiet tal-Kummissjoni adottati aktar reċenti, li jistipulaw l-kundizzjonijiet speċjali li jirregolaw l-importazzjoni ta’ prodotti tas-sajd u akwakultura li joriġinaw minn ċerti pajjiżi terzi;(4) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 1Id-Deċiżjoni 95/538/KE hija modifikata kif ġej:1. L-Artikolu 1 għandu jiġi mibdul b’dan li ġej:"L-Artikolu 1Id-Diviżjoni ta’ l-Ispezzjoni u Sigurtà (ISD) tal-Ministeru tas-Saħħa, Xogħol u Sigurtà għandha tkun l-awtorità kompetenti fil-Ġappun għall-ivverifikar u ċertifikar tal-konformità ta’ prodotti tas-sajd u akwakultura mal-ħtiġijiet tad-Direttiva 91/493/KEE."2. L-Artikolu 2 għandu jiġi mibdul b’dan li ġej:"L-Artikolu 2Prodotti tas-sajd u akwakultura li joriġinaw fil-Ġappun għandhom ikunu jikkonformaw mal-kundizzjonijiet li ġejjin:1. kull konsenja għandha tkun akkumpanjata minn ċertifikat numerat oriġinali tas-saħħa, mimli kif imiss, iffirmat, datat u li jkun magħmul minn paġna waħda skond il-mudell fl-Anness A hawn mehmuż;2. il-prodotti għandhom ikunu ġejjin minn stabbilimenti approvati, bastimenti fabbriki, imħażen tal-friża jew bastimenti tal-friża reġistrati elenkati fl-Anness B hawn mehmuż;3. ħlief fil-każ ta’ prodotti tas-sajd iffriżati bil-kwantità u maħsuba għall-manufattura ta’ ikel priżervat, il-pakketti kollha għandhom ikollhom il-kelma "ĠAPPUN" u n-numru ta’ approvazzjoni/reġistrazzjoni ta’ l-istabbiliment, bastiment fabbrika, maħżen tal-friża jew bastiment tal-friża ta’ oriġini b’ittri li ma jitħassrux."3. L-Artikolu 3(2) għandu jiġi mibdul b’dan li ġej:"2. Iċ-ċertifikati għandhom ikollhom l-isem, il-kariga u l-firma tar-rappreżentant ta’ l-ISD u t-timbru uffiċjali ta’ dan ta’ l-aħħar b’kulur differenti minn dak ta’ ċertifikar ieħor."4. L-Anness A għandu jiġi mibdul bl-Anness hawn mehmuż:Artikolu 2Din id-Direttiva għandha tidħol fis-seħħ 45 jum wara l-pubblikazzjoni tagħha fil-Ġurnal Uffiċċjali tal-Komunitajiet Ewropej.Artikolu 3Din id-Deċiżjoni hija ndirizzata lill-Istati Membri.Magħmul fi Brussel, fil-21 ta’ Marzu 2001.Għall-KummissjoniDavid ByrneMembru tal-Kummissjoni[1] ĠU L 268, ta’ l-24.9.1991, p. 15.[2] ĠU L 24, tat-30.1.1998, p. 31.[3] ĠU L 304, tas-16.12.1995, p. 52.--------------------------------------------------L-ANNESS"L-ANNESS A+++++ TIFF ++++++++++ TIFF +++++"--------------------------------------------------